Epstein-filene

**Epstein-filene**, eller **Epstein-dokumentene**, er over 6 millioner sider med dokumenter, bilder og videoer som beskriver de kriminelle aktivitetene utført av den amerikanske finansmannen og dømte sexforbryteren Jeffrey Epstein og hans sosiale krets av offentlige personer, herunder politikere og berømtheter.
Blant de nevnte personer er kronprinsesse Mette-Marit, Andrew Mountbatten-Windsor (tidligere prins Andrew), Sarah Ferguson, Peter Mandelson, Steve Tisch, Elon Musk, Donald Trump, Bill Clinton, Larry Summers og Peter Attia.

Filene er dokumenter innsamlet som bevismateriale i straffesaker mot Epstein og hans medarbeidere, lagret som over 300 gigabyte data, pluss andre medier, i FBIs saksbehandlingssystem. De omfatter hans kontaktbok, flyloggbøker fra hans privatfly og rettsdokumenter. Mange av de opptegnelser og filer som vedrører Epstein, tilhører hans bo, som forvaltes av advokat Darren Indyke og revisor Richard Kahn.
## Historikk

Jeffrey Epstein inviterte mange mektige personer til sin private øy, Little Saint James. Domfellelsen av og selvdrapet til Epstein i 2019 gav næring til en rekke konspirasjonsteorier, som at det fantes en klientliste. Innen MAGA-bevegelsen forventet flere at denne klientlisten ville avsløre hvordan demokratiske politikere tok del i pedofili og prostitusjon.

Donald Trump og Epstein var gode venner fra 1980-årene og frem til 2004 da vennskapet endte etter en eiendomskrangel. I 2008 ble Epstein dømt for kjøp av seksuelle tjenester, men han forhandlet frem en avtale om immunitet Den 6. juli 2019 ble Epstein igjen pågrepet, men 10. august 2019 ble han funnet død i sin celle i arresten. I 2020 ble Epsteins partner, Ghislaine Maxwell, dømt til 20 år i fengsel for medvirkning til overgrep av en rekke unge jenter.  sider med rettsdokumenter offentliggjort i 2024 nevnte personer som Prins Andrew, Michael Jackson og Bill Clinton.

#### Tidslinje
* I 2024 sa Donald Trump flere ganger at han ville offentliggjøre Epsteins klientliste og Kash Patel og Dan Bongino sa i podcaster og TV-show at Biden-administrasjonen holdt tilbake listen for å beskytte sine egne.
* 21. februar 2025 sa USAs justisminister Pam Bondi om den tenkte klientlisten at «den ligger på pulten min nå for gjennomgang».
* 27. februar fikk noen politiske influensere utlevert papirer merket «Epstein Files: Phase 1».
* 5. juni skrev Elon Musk at Trump selv var på denne lista.
* 6. juli kom justisdepartementet i USA og FBI med en konklusjon som var at det manglet bevis for at Epstein drev utpressing, at han hadde en klientliste eller at han ble drept. Etter at det ble sagt at klientlisten ikke eksisterte sa Bondis pressekontakt at uttalelsen om listen på pulten var sakspapirene og ikke klientlisten. Det ble også sagt offentlig at nesten  politi-ansatte ble presset til å gå gjennom  Epstein-notater for å lage flere dokumenter som kunne offentliggjøres. Alle notater som nevnte Trump skulle merkes.
* 8. juli 2025 offentliggjorde justisdepartementet en video fra et kamera ved Epsteins celle, men denne viste seg å mangle 3 minutter. Videoen viste heller ikke døra til selve cellen eller en annen inngang til avdelingen. 
* 12. juli støttet Trump Pam Bondi og sa at kritikere forsøkte å skade regjeringen.
* 16. juli skrev Trump at saken var konstruert av demokratene, men at «troverdige» deler av filene kunne offentliggjøres.
* 18. juli saksøkte Trump The Wall Street Journal for å ha offentliggjort et brev fra Trump til Epstein som Trump hevdet var forfalsket.
* 1. august ble Maxwell overført til et bedre fengsel.
* 18. august sa James Comer, leder for kontrollkomiteen i kongressen, at første del av filene ville bli offentliggjort, men at navn på ofrene måtte fjernes. Dan Bongino, som i årevis hadde snakket om å frigi Epstein-filene, fikk redusert ansvarsområdet sitt.
* 20. august kom en dom som sa at regjeringen ikke hadde pekt på noen spesielle omstendigheter, og at filene ikke er rettsdokumenter som kan offentliggjøres.
* 22. august sa Trump at: «Uskyldige må ikke bli rammet. Men jeg støtter åpenhet. Jeg bryr meg ikke.»
* 23. august ble et intervju med Ghislaine Maxwell offentliggjort. Hun hevdet at Bill Clinton var hennes venn og sa ikke noe ufordelaktig om Clinton eller Donald Trump. Hun sa også at det ikke finnes noen klientliste.
* 2. september fremmet Thomas Massie et forslag i kongressen for å tvinge frem en avstemning.
* 3. september krevde ofrene for Epsteins overgrep at papirene ble offentliggjort. Trump hevdet, som i juli, at saken var konstruert av demokratene for å skade ham politisk.
* 8. september offentliggjorde kongressen en bursdagsbok til Epstein med en tegning signert av Donald Trump. Donald Trump nektet for å ha tegnet eller signert tegningen. Samme dag ble et foto fra bursdagsboken offentliggjort med bilde av Trump og Epstein med en tulle-sjekk og et notat som antydet at Trump betalte $ for en «fullt avskrevet» kvinne. Det hvite hus hevdet at brevet og tegningen fra 2003 ikke er ekte, uten å gi noen forklaring på hvorfor noen skulle ha forfalsket en bursdagshilsen i 2003.
* 16. september sa direktør for FBI, Kash Patel, i en høring i en senat-komité at det ikke finnes bevis for at Epstein drev med trafficking. Det strider mot det ofrene selv har vitnet om.
* 21. oktober ble boken *Nobody's girl* av Virginia Giuffre utgitt posthumt. Giuffre beskriver sadomasochistist sex med Epstein og tre samleier med Andrew Mountbatten-Windsor.
* 30. oktober bestemte Charles III av Storbritannia at hans bror Prins Andrew skulle fratas alle sine titler ettersom hans forbindelser med Jeffry Epstein var kontroversielle.
* 11. november ble  sider med privat kommunikasjon fra Epstein offentliggjort av medlemmer av kongressen.
* 12. november ble Lauren Boebert, som hadde offentliggjøring av Epstein saken som valgkampsak, kalt inn til Det hvite hus for å få henne til å ombestemme seg.
* 13. november tok Adelita Grijalva plass i kongressen, og skapte flertall for å offentliggjøre sakspapirene.
* 18. november vedtok kongressen en lov som ber justisdepartementet offentliggjøre sakspapirene i Epstein saken. 427 stemte for, 1 stemte mot.
* 20. november signerte Donald Trump loven som offentliggjør sakspapirene.
* 19. desember kom de første  dokumentene, blant annet med en liste over hvem som fløy med Epstein. Mye innhold var strøket over, som navnene en liste over massøser og 119 sider med vitneforklaringer.
* 20. desember var minst 16 dokumenter fjernet, blant annet et bilde av Donald Trump, uten noen forklaring på hvorfor.
* 5. januar 2026 anklaget Chuck Schumer administrasjonen for å «gjør alt i sin makt for å forsinke eller tåkelegge» en liste over alle offentlige ansatte og politisk utsatte personer som var med i sakspapirene.
* 30. januar 2026 ble 3,5 millioner sider publisert av justisdepartementet.
* 26. og 27. februar 2026 måtte Hillary Clinton og Bill Clinton vitne i en lukket høring i kongressen om sitt forhold til Epstein. Hillary møtte aldri Epstein, mens Bill sa han ikke visste om Epsteins overgrep.
* 6. mars 2026 ble intervjuer med anklager mot Donald Trump om seksuelle overgrep mot en mindreårig offentliggjort etter å ha vært «uriktig kodet som duplikat».

## Politiske følger
Jamie Raskin, medlem i kongressen for det demokratiske partiet, anklaget i 2025 Pam Bondi for å holde tilbake informasjon for å beskytte Trump. Et lovforslag i kongressen som bad Pam Bondi offentliggjøre alle Epstein-filene innen 30 dager falt med én stemme. Et forslag fra republikaner Thomas Massie om å offentliggjøre filene ble utsatt av kongresslederen Mike Johnson og ikke stemt over.

FBI-sjef Kash Patel og justisminister Pam Bondi ble kalt inn av kongressen for å forklare seg om saken i august 2025.

Da kongressen åpnet igjen etter ferien fremmet Massie forslaget på nytt. Forslaget som demokraten Ro Khanna også bidro til ble kalt: «Epstein Files Transparency Act» og fikk 427 stemmer. Bare Clay Higgins stemte mot og begrunnet det mer at tusenvis av uskyldige vitner ville kunne bli uthengt som følge av offentliggjøringen.

Senatet vedtok «Epstein Files Transparency Act» enstemmig 19. november og Trump signerte loven 20. november.

Donald Trump og JD Vance sa i valgkampen i 2024 at Epstein-filene måtte offentliggjøres. Fra juli 2025 sa Trump at filene var laget av Joe Biden, Barack Obama og Hillary Clinton.

Da store deler av etterforskningspapirene ble frigitt 30. januar 2026 ble det klart at kronprinsesse Mette-Marit, Thorbjørn Jagland, Børge Brende, Terje Rød-Larsen, Mona Juul og Kjell Magne Bondevik hadde hatt kontakt med Epstein. 

Økokrim valgte å etterforske Jagland, Juul og Rød-Larsen. Børge Brende valgte å slutte som leder for World Economic Forum. Foreningen *Sex og samfunn* og *Norsk bibliotekforening* valgte å avslutte samarbeidet sitt med Mette-Marit.

NRK publiserte et intervju med Mette-Marit 20. mars 2026 der kronprinsessen sa hun ble manipulert av Epstein, at hun var godtroende og at hun ikke husker hva hun googlet i 2011. Hun sa også at Epstein gjorde henne utrygg og at hun angrer på at hun ikke advarte flere mot Epstein.

Stortinget vedtok i mars 2026 enstemmig å sette ned en granskingskommisjon om utenrikstjenesten og andre norske myndigheter. Amund Djuve, tidligere redaktør i *[[Dagens Næringsliv]]*, ble utnevnt til leder for kommisjonen.
## Referanser


## Eksterne lenker
*